text: [{"text_idx": "#000003", "text": "I\u0301 sambandi vi\u00f0, at l\u00f8gtingi\u00f0 skal taka avger\u00f0 um fiskivinnusamstarvi\u00f0 vi\u00f0 Rusland, heitir Heimafri\u00f0ur a\u0301 politiska myndugleikan um at taka atlit til heimafri\u00f0in og heilsuna hja\u0301 fo\u0301lki. Um avger\u00f0in ver\u00f0ur, at russisku skipini skulu fa\u0301a avmarka\u00f0a atgongd til f\u00f8royskar havnir, vi\u00f0 at mi\u00f0savna \u00f8ll russisku skipini i\u0301 eina havn, eru fleiri atlit at taka."}, {"text_idx": "#000005", "text": "Um vit avmarka atgongdina hja\u0301 russisku skipunum til eina havn, so savna vit samtundis amparnar a\u0301 einum sta\u00f0. Heimafri\u00f0ur stu\u0301rir fyri, hv\u00f8nn hetta fer at raka og hvussu meint ta\u00f0 fer at raka?"}, {"text_idx": "#000006", "text": "Heimafri\u00f0ur hevur a\u0301\u00f0ur vi\u0301st a\u0301 innanhy\u0301sis kanning hja\u0301 felagnum, sum vi\u0301sir, at 76 prosent av klagunum til felagi\u00f0 og f\u00f8royskar myndugleikar eru um ampar av russiskum skipum, umframt skipum, sum russisku skipini umskipa til vi\u00f0 f\u00f8royskar havnir."}, {"text_idx": "#000007", "text": "Hetta virksemi\u00f0 hevur seinastu a\u0301rini veri\u00f0 st\u00f8rst i\u0301 Runavi\u0301k, Kollafir\u00f0i og i\u0301 A\u0301nunum. Og ta\u00f0 er her, at flestu amparnir si\u0301ggjast. Ta\u00f0 kemst av, at hesar havninirnar liggja t\u00e6tt uppat bu\u0301sta\u00f0ar\u00f8kjum og landslagi\u00f0 er vi\u00f0virkandi til at \u00f8kja um amparnar."}, {"text_idx": "#000008", "text": "Heimafri\u00f0ur vil gera vart vi\u00f0, at eingin havn i\u0301 F\u00f8royum, i\u0301 verandi st\u00f8\u00f0u, er egna\u00f0 til sli\u0301k luft- og ljo\u0301\u00f0da\u0301lkandi skip, sum flestu russisku skipini av royndum elva til. Haraftumframt manglar okkum lo\u0301garkarmar, sum verja borgarar, na\u0301ttu\u0301ru og umhv\u00f8rvi\u00f0 undan hesum da\u0301lkandi virkseminum."}, {"text_idx": "#000009", "text": "Men skuldi ta\u00f0 hent, at ein havn skal veljast tu\u0301 til at taka i\u0301mo\u0301ti hesum skipum, hevur Heimafri\u00f0ur fyrr vi\u0301st a\u0301, at f\u00e6st klagur koma um russisku skipini, ta\u0301 tey liggja i\u0301 ny\u0301ggja havna\u00f8kinum hja\u0301 To\u0301rshavnar havn. Ors\u00f8kin er einfald tann, at skipini ta\u0301 liggja i\u0301 einum \u201copnum landslagi\u201d og naka\u00f0 longri burtur fra\u0301 bu\u0301\u00f0sta\u00f0ar\u00f8kjum. Hendan havnin er eisini tann havnin i\u0301 F\u00f8royum, sum hevur bestu m\u00f8guleikar til at leggja skipini til landstreym."}, {"text_idx": "#000010", "text": "Ti\u0301 heitir Heimafri\u00f0ur enn einafer\u00f0 a\u0301 myndugleikarnar um at si\u0301ggja til, at kr\u00f8v ver\u00f0a sett til havnirnar, sum tryggja fo\u0301lk og umhv\u00f8rvi i\u0301mo\u0301ti ska\u00f0iligum og da\u0301lkandi virksemi."}, {"text_idx": "#000015", "text": "TAKS skal hava ny\u0301ggja skattaskipan"}, {"text_idx": "#000018", "text": "Myndir: Bi\u0301ggjarmenn hava veri\u00f0 i\u0301 Vi\u00f0vi\u0301k"}]